Hillsong logo.
Hillsong Convention Centre, Baulkham Hills (Sidney)
Hillsong Church, Sydney  Foto: © Matt Malone 
**Hillsong Church** er en karismatisk, kristen bevegelse med utspring i Sydney, Australia. Bevegelsen har en rekke menigheter rundt om i verden som kan karakteriseres som megakirker, og har røtter i pinsebevegelsen. Bevegelsen ble grunnlagt av Brian Houston og hans kone Bobbie Houston i 1983, i Baulkham Hills, Sydney.

Bevegelsen har et sterk fokus på musikk som del av gudstjenestene, og har utgitt en lang rekke live-innspillinger. Flere av dem har toppet australske hitlister. Internasjonalt er Hillsong Church kjent for musikken, undervisningen og de større årlige samlingene eller konferansene.

Menigheten i Sydney lager faste program for TV og disse sendes på ulike satellitt kanaler. Programmene kan sees i mer enn 180 land. Menigheten har også en internasjonal skole for kristent lederskap, med mer enn 900 elever.[*når?*]

Menigheten hadde til å begynne med navnet *Hills Christian Life Centre*. Senere gikk menigheten sammen med *Sydney Christian Life Centre*. Hillsong Church har flere forsamlingslokaler i Sidney, *Hills* er hovedkirke, de andre er *City*, *South-west*, og *Brisbane*, samt 14 mandre indre avdelinger spredt i Sydney. De ulike avdelingene er hver fokusert på enten kultur eller beliggenhet (bydeler). Mer enn 20 000 mennesker deltar uketlig på menighetens samlinger. Hillsong-konseptet har spredt seg internasjonalt.

Skandalene
----------

I november 2020 ble Hillsong-kirkens ledende predikant i New York, den svært profilerte Carl Lentz, avskjediget. Han hadde i flere år vært i rampelyset for sin trendy klesstil, sin omgang med verdensstjerner som popsangeren Justin Bieber – som han i 2017 døpte i et badekar hjemme hos en av USAs mest kjente basketballspillere – og sine mange ytringer i det offentlige rom. Etter avskjedigelsen sendte Hillsong-kirken ut en pressemelding der de opplyste at det hadde pågått diskusjoner om «ledelsesspørsmål og tillitsbrudd» (orig.: *leadership issues and breaches of trust*) og at det nylig var blitt avdekket «moralsk tilkortkommenhet» (orig.: *moral failures*). Like etter gikk Lentz ut på Instagram og beklaget at han hadde vært utro – hans kone Laura Lentz var også predikant i Hillsong-menigheten.

I mars 2022 gikk Hillsong-bevegelsens grunnlegger Brian Houston av etter at kirken gikk ut med en erklæring om at en intern granskning hadde avdekket at Houston hadde opptrådt uanstendig overfor to kvinner, og dermed brutt med kirkens «code of conduct». To måneder tidligere hadde Houston trukket seg fra alle predikantgjerninger som følge av at han var satt under etterforskning etter anklager om at han hadde dekket over at han far, Frank Houston, hadde begått overgrep mot barn.

Ni av de 16 Hillsong-menighetene i USA brøt med Hillsong-bevegelsen i mars 2022.

I mars 2023 opplyste Brian Houston på Facebook at han i februar 2022 hadde blitt siktet for å ha kjørt bil i alkoholpåvirket tilstand.

I mai 2023 hadde en dokumentarserie om bevegelsen premiere på strømmetjenesten FX. Serien er på fire episoder og har tittelen *The Secrets of Hillsong*. I Norge kan den (per juli 2023) sees på strømmetjenesten Disney+. Dokumentarserien tar utgangspunkt i gravejournalistikken til flere journalister i det amerikanske tidsskriftet *Vanity Fair*, som rullet opp beskyldninger om seksuelle overgrep, overgrep mot barn, arbeidsmiljøkriminalitet og rasisme.

Hillsong-kirker
---------------

Det finnes Hillsong-kirker i alle verdensdeler. Foruten kirkene i Australia er Hillsong i Argentina, Brasil, Danmark, Frankrike, Indonesia, Israel, Nederland, Norge, Portugal, Russland, Spania, Sveits, Sverige, Sør-Afrika, Tyskland, Ukraina og USA.

### Hillsong Norway

Hillsong Norway er det tidligere navnet på et nettverk av åtte kirker på ulike steder i Sør-Norge. Hillsong Norway var tilsluttet den norske pinsebevegelsen og hadde kirker i Oslo, Stavanger, Sandnes, Drammen, Egersund, Kristiansund, Trondheim og Ålesund, med til sammen 1431 tilskuddstellende medlemmer i 2019.

2. juni 2022 vedtok generalforsamlingen i Hillsong Norway å trekke seg ut av Hillsong-nettverket. De norske kirkene som tilhørte nettverket endret navn til Puls.

Referanser
----------

1. ↑  www2.hillsongtv.com – Screeningtimes Arkivert 18. april 2012 hos Wayback Machine. – besøkt 26. mars 2012
2. ↑  web.archive.org – Arkiv: *About Hillsong* – besøkt 26. mars 2012
3. 1 2 3 4 5 6 7 8 9 10  Holpuch, Amanda (19. mai 2023). «How a Hip Megachurch Became Entangled in Scandal». *The New York Times* **(engelsk)**. ISSN 0362-4331. Besøkt 26. juli 2023.
4. ↑  Brian Houston (28. mars 2023). «My personal statement on an issue in the lead up to my departure from Hillsong Church 13 months ago. (2 pages.)». *Facebook*. Besøkt 26. juli 2023.
5. 1 2  Smith, David (18. mai 2023). «‘Why do pastors keep falling?’: inside the shocking downfall of Hillsong church». *The Guardian* **(engelsk)**. ISSN 0261-3077. Besøkt 26. juli 2023. «But Lee’s four-part documentary series, The Secrets of Hillsong, based on original reporting by the Vanity Fair magazine journalists Alex French and Dan Adler, is about more than one turbulent priest. Lentz’s scandal was just the first layer of an onion of allegations of child abuse, sexual assault, racial discrimination and labour exploitation that left Hillsong’s reputation in tatters.

At the centre is Brian Houston, a New Zealand-born pastor and evangelist who prayed for Donald Trump during a visit to the White House, the culmination of a journey that had begun in a small church in Sydney back in 1983. When Houston founded Hillsong with his wife, Bobbie, it shook up staid old ways of worship with vibrant services and creative sermons.»  linjeskift-tegn i `|sitat=` på plass 391 (hjelp)
6. ↑  Hillsong Norway. «Våre lokasjoner». Besøkt 3. januar 2020.
7. ↑  Regjeringen. «Tilskuddtellende medlemmer i norske trossamfunn 2019» (PDF). Besøkt 3. januar 2020.
8. ↑  Pinsebevegelsen. «Hillsong». Besøkt 3. januar 2020.
9. ↑  Hammerstad, Bjørn Olav; Jahr, Karl Andreas (23. august 2022). «Hillsong ble til Puls: – Mye håp og framtidstro i miljøet vårt». *Dagen*. Besøkt 11. mars 2023.

Eksterne lenker
---------------

* Offisielt nettsted Rediger på Wikidata

* (en) Hillsong – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF
 |